Shalom ja hyvää iltaa! Tässä TV7 Israel-uutiset Jerusalemista.
Uutisotsikoissa tänään: -
Vihollisuudet Libanonin vastaisella rajalla yltyvät.
USA:n presidentti Joe Biden sanoo panttivankisopimuksen -
Hamasin ja Israelin välillä valmistuvan ehkä ensi maanantaiksi.
USA tervehtii Palestiinalaishallinnon (PA) esittämää uudistusprosessia.
Bidenin hallinto ajaa itsenäistä palestiinalaisvaltiota -
jolla on turvatakuut Israelille.
Taistelut jatkuvat Gazassa, samalla panttivankineuvottelut jatkuvat.
Israelin pohjoisen Libanonin vastaisen rintaman tilanne on kiristymässä.
Israelin sotakabinetin ministeri Benny Gantz kiersi pohjoisrintamalla.
Hän toisti Israelin lupauksen jatkaa taistelua kaikilla rintamilla -
kunnes kaikki tavoitteet saavutetaan.
- Näiden päivien eteneminen on yritys saada aikaan luonnos -
panttivankien palauttamiselle.
Samalla me jatkamme taistelua. Edessä oleva tie on pitkä.
Kansalle sanon ettemme lopeta ennen kuin saamme panttivangit takaisin.
Ennen kuin asukkaat voivat palata turvallisesti -
ja Hamasin uhka on poistunut.
Puolustusvoimat (IDF) syventää saavutuksiaan Gazassa.
188. prikaati päätti juuri toimintansa Gazassa.
Se siirtyi Libanonin vastaiselle rajalle.
Nyt se valmistautuu mahdolliseen Libanoniin hyökkäykseen -
iskeäkseen Iranin välikäsi Hizbollahia.
- Pitkän etelässä käydyn taistelujakson jälkeen -
188. prikaati osallistuu pohjoisessa puolustustoimiin.
Olemme viime päivät harjoitelleet ja valmistautuneet puolustustehtäviin -
sekä hyökkäysoperaatioon, mikäli se katsotaan tarpeelliseksi.
Sotilaat ja komentajat ovat saaneet kokemusta etelän taisteluissa.
He panevat kokemuksensa toimeen myös täällä pohjoisessa.
Olemme valmiit kaikkeen mitä meiltä vaaditaan.
Hizbollah ja Israel ovat vaihdelleet iskuja kiihtyvään tahtiin -
viime perjantaista lähtien.
Lukuisia raketteja on ammuttu Libanonin puolelta Israeliin.
Yksi israelilaissiviili haavoittui eilen.
Israel teki vastaiskun Baalbekiin, Bekaan laaksoon Litani-joesta itään.
Se oli vakava isku Hizbollahin maasta-ilmaan -kyvyille.
Ainakin kaksi Hizbollahin jäsentä sai surmansa.
Toinen heistä oli aluekomentaja.
- Vihollinen ajattelee että se saa jalansijaa -
laajentamalla hyökkäyksiään iskemällä Baalbekiin ja muille alueille.
Se luulee että se kompensoi sen mitä sille tapahtui tänä aamuna -
vastarintasankarien käsissä.
He ampuivat alas droonien ylpeyden. Vastarinta löytää sopivan vastauksen.
Tämä on vala, sitoumus ja lupaus.
Vihollisuudet yltyvät Libanonin rintamalla.
Samalla IDF syventää toimintaansa Gazassa.
Nahal-prikaati yhteistyössä pioneerijoukkojen -
Jahalom-erikoisjoukkojen kanssa paikallistivat ja tuhosivat -
runsaasti strategista maanalaista infrastruktuuria.
- Nahal-prikaatin taisteluyksikkö sekä pioneerit etsivät parhaillaan -
tunneliverkostoa joka yhdistää Pohjois-Gazan Etelä-Gazaan.
Se menee myös maanalaisen käytävän ali, -
jossa taisteluyksikkö on sijoitettuna.
Näemme tässä Hamasin strategisen tunnelireitin joka yhdistää -
pohjoisen Gazan eteläiseen.
Taisteluyksikkö jatkaa toimintaa, etsintää ja tunnelien tuhoamista.
Nahal-prikaatin tiedusteluyksikkö löysi yhdessä tapauksessa -
strategisen tunnelin jonka kuiluja löytyi Gazan etelä- ja pohjoisosista.
Ne kulkivat mm. turkkilais-palestiina- laisen ystävyyssairaalan läpi.
Se sijaitsee Gazan kaupungista etelään.
- Nahal-prikaati ja Jahalom-yksikkö ovat suorittaneet mittavia operaatioita
viimeisen kuukauden aikana turkkilaisen sairaalan ympäristössä.
Löysimme 18 metriä syvän tunnelin sairaalan alta.
Uloskäynnit sijaitsevat sairaalan etelä- ja pohjoisosissa.
IDF jatkaa taisteluja eliminoiden kymmeniä terroristeja -
ja terroristien infrastruktuuria tuhoten.
Neuvottelut panttivankien vapauttamiseksi jatkuvat.
134:stä uskotaan 101:n olevan yhä elossa.
Sopimuksen yksityiskohdat ovat yhä epäselvät.
USA:n presidentti Biden sanoi -
kansallisen turvallisuuden neuvonantajan Sullivanin kertoneen -
sopimuksen syntyvän hyvin pian.
- Toivon että viikonlopun päätteeksi.
Kansallisen turvallisuuden neuvonantaja sanoo -
että olemme lähellä mutta ei vielä maalissa.
Toivon että ensi maanantaina meillä on tulitauko.
Presidentti Biden oli varma siintävästä sopimuksesta.
Hamasin johtoa pääkaupungissaan Dohassa isännöivä Qatar -
johtaa neuvotteluja Hamasin puolesta.
Sen arviot heittävät varjon Bidenin arvion ylle.
- Emme voi kommentoida neuvottelujen suuntaa.
Mitä presidentti Bidenin kommenttiin tulee, parasta kysyä Valkoiselta talolta
Mitä meihin tulee, meillä ei ole uutisia koskien sopimusta.
Neuvottelut jatkuvat ja kaikki osapuolet tapaavat jatkuvasti.
Mutta aikarajasta toivomme että se olisi ennemminkin tänään -
eikä huomenna.
Emme kuitenkaan kommentoi aikarajaa.
Mikäli sopimus olisi selvä näkisitte minut iloisemmalla päällä.
Mutta toistaiseksi meillä ei ole sopimusta.
Teemme yhä työtä neuvottelujen kaikilla rintamilla.
Israelin delegaatio matkasi eilen Qatariin jatkaakseen neuvotteluja.
Israelin viranomaiset olivat kuitenkin pessimistisiä -
Hamasin kanssa sopimukseen pääsemisestä.
Hamasin johtaja Ismail Haniyeh -
väitti Hamasin osoittaneen huomattavaa joustoa neuvotteluissa -
ja että se ei missään nimessä hyväksyisi Israelin "hidastelua".
Tällä hän viittaa Hamasin johtoon kohdistettuun paineeseen -
saada aikaan sopimus ennen kuin IDF hyökkää Rafahiin.
Länsiranta, Ramallah: -
Palestiinalaishallinnon (PA) pääministeri Mohammad Shtayyeh -
ilmoitti hallinnon erosta.
Hallinto pyrkii näyttäytymään uudistuspyrkimyksellisenä.
- Olen jättänyt hallinnon suullisen eroanomuksen presidentille -
tiistaina 20.1.
Tänään tein sen kirjallisena.
Päätös perustuu poliittis-, turvallisuus- ja talouskehityksiin -
jotka liittyvät kansaamme vastaan tehtyyn hyökkäykseen Gazassa, -
ennennäkemättömään eskalaatioon Länsirannalla ja Jerusalemissa -
sekä siihen mitä kansamme ja palestiinalaiskysymys ovat kohdanneet
PA:n presidentti Mahmoud Abbas matkasi Jordaniaan -
kuningas Abdullah II:n puheille.
Qatar ja Turkki ovat tiivistäneet yrityksiään integroida Hamas -
tulevaan Palestiinalaishallintoon (PA).
USA toivoo sen tulevaisuudessa hallinnoivan sekä Länsirantaa -
että Gazaa.
- Tervehdimme PA:n uudistusaskelia ja sen elvytystä.
Ulkoministeri rohkaisi PA:ta siihen keskusteluissa Abbasin kanssa -
Ramallahissa ollessaan.
Presidentti on puhunut tästä ja me ajamme tätä.
Nämä askeleet ovat positiivisia ja tärkeitä.
Se on tärkeä askel Gazan ja Länsirannan jälleenyhdistämiseksi -
PA:n hallinnon alle.
Rohkaisemme heitä ottamaan nuo askeleet.
PA:n kadonnutta legitimiteettia yritetään elvyttää -
jotta se pystyisi hallinnoimaan Gazaa.
USA:n ulkoministeri Antony Blinken ilmoitti viikonloppuna -
että Bidenin hallinto muuttaa linjansa Juudeassa, Samariassa -
ja Jordanlaaksossa asuvien israelilaissiviilien suhteen.
Sen mielestä juutalaisasutukset eivät ole linjassa kansainvälisen lain kanssa
- Olemme aina tehneet selväksi että uskomme siirtokuntien olevan -
rauhan esteenä ja että ne heikentävät Israelin turvallisuutta-
ja asemaa Lähi-idässä.
Lakiasiana se on ollut tutkinnan alla meillä jo pitkään.
Ulkoministeri on kuukausien ajan ajanut pysyvän rauhan prosessia -
Lähi-itään, sekä itsenäistä palestiinalaisvaltiota.
Kun olemme tässä prosessissa on tärkeä välttää monitulkintaisuutta -
USA:n kannassa asiaan.
Siksi hän ilmoitti asiasta perjantaina.
- Tavoittelemme itsenäistä palestiinalaisvaltiota -
jolla on turvatakeet Israelille.
Tämä on lopullinen tavoite johon pyritään.
Ulkoministeri on keskittänyt diplomaattiset yritykset tähän.
Meidän mielestä on tärkeää olla selkeä ja välttää kaikkea monitulkintaisuutta -
tässä lakikysymyksessä.
Kiitos kun katsoit TV7 Israel-uutiset.
TV7 Israel on tuottoa tavoittelematon palvelutyö.
Koko tuotantomme on ilmaiseksi saatavilla.
Jos tuotantomme on siunannut sinua ja haluat auttaa kustannuksissa -
harkitsethan lahjoituksen antamista.
Voit tehdä sen osoitteissa: tv7.fi/lahjoita ja tv7israelnews.com
Rukoillaan rauhaa Jerusalemille ja pelastusta Israelille.
Olen Jonathan Hessen. Hyvää ja siunattua iltaa.
Nähdään huomenna jos Luoja suo.
Shalom Jerusalemista.
Suomennos: Markus Nurmesniemi